**Ministru kabineta rīkojuma projekta “Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžeta apakšprogrammu 03.04.00 “Studiju un studējošo kreditēšana”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz valsts budžeta līdzekļu 163 900 *euro* apmērā pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžeta apakšprogrammu 03.04.00 “Studiju un studējošo kreditēšana”, lai nodrošinātu papildus finansējumu valsts garantēto studiju un studējošo kredītu pieejamībai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | (1) Nepieciešamība piešķirt finansējumu atbalstam, lai nodrošinātu papildus finansējumu valsts garantēto studiju un studējošo kredītu pieejamībai.  (2) Likuma “Par valsts budžetu 2021. gadam” 53. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Studiju un studējošo kredītu pieejamība ir daļa no augstākās izglītības pieejamības pasākumiem, kas ir svarīga tai skaitā daudzbērnu ģimenēm.  2020. gada 24. aprīlī stājas spēkā Ministru kabineta 2020. gada 21. aprīļa noteikumi Nr. 231 “Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem” (turpmāk – MK noteikumi Nr. 231). Uz MK noteikumu Nr. 231 pamata kopš 2020.gada 12. augusta ir uzsākta studiju un studējošo kredītu izsniegšana pēc jaunā kreditēšanas modeļa, kur “Altum” sniedz portfeļgarantiju un pašlaik viena kredītiestāde izsniedz kredītus.  2020. gada rudenī pieprasījums pēc valsts garantētiem studiju un studējošo kredītiem būtiski pārsniedza iepriekšējo gadu tendences un plānoto pieaugumu. Ņemot vērā Covid-19 izraisīto ārkārtas situāciju un sliktāku situāciju darba tirgu, studējošiem ir samazinājušās iespējas segt studiju maksu un dzīvošanas izmaksas strādājot. Kā arī daudzos gadījumos studējošo vecākiem samazinājās ienākumi.  Pašlaik ministrija izstrādā normatīvo regulējumu par stipendiju fondu studējošiem no daudzbērnu ģimenēm. Taču ņemot vērā to, ka stipendijas nevar pilnībā segt studiju maksu, valsts garantētie kredīti ir viens no kompleksa risinājumiem augstākās izglītības pieejamībai tai skaitā jauniešiem no daudzbērnu ģimenēm. Kā norādīts informatīvajā ziņojuma “Par valsts atbalstu studijām Latvijas augstskolās studējošiem no daudzbērnu ģimenēm” 3. sadaļā “Potenciālie atbalsta veidi studējošiem no daudzbērnu ģimenēm”, Daudzbērnu ģimeņu biedrību apvienība diskusijā un aptaujā minēja studiju un studējošo kredītu pieejamību ka vienu no atbalsta veidiem daudzbērnu ģimeņu studējošiem. Ministrija 2020. gadā ieviesa jauno kreditēšanas modeli, atceļot prasību pēc otrā galvotāja, kas bieži vien bija šķērslis daudzbērnu ģimenēm. Šobrīd ir nepieciešams tikai viens galvojums, ko sniedz valsts attīstības finanšu institūcija “Altum” portfeļgarantijas veidā. Līdz ar to, šo kredītu pieejamība vairs nav atkarīga no studējošā ģimenes finansiālā statusa un vecāku spējas sniegt galvojumu, un tie ir kļuvuši pieejamāki t.sk. daudzbērnu ģimeņu studējošiem.  Piešķirot papildus finansējumu 2020. gada rudenī, Ministru kabineta 2020. gada 17. novembra sēdes attālinātā veidā protokola Nr. 73 42.§ “Informatīvais ziņojums "Par aktuālo situāciju ar studiju un studējošo kredītiem, kas ir garantēti no valsts budžeta līdzekļiem"” (turpmāk - protokollēmums) 8. punktā tika noteikts: “Izglītības un zinātnes ministrijai izvērtēt risinājumus, kas ļauj īstenot programmu vidējā termiņa budžetā apakšprogrammai 03.04.00 "Studiju un studējošo kreditēšana" paredzētā finansējuma apmērā un nepieciešamības gadījumā līdz 2021. gada 1. aprīlim iesniegt Saeimā atbilstošos grozījumus Augstskolu likumā, paredzot Ministru kabinetam kompetenci noteikt papildu kritērijus, prioritātes un ierobežojumus studiju un studējošo kredītu piešķiršanai, vai arī iesniegt izskatīšanai Ministru kabinetā grozījumus Ministru kabineta 2020. gada 21. aprīļa noteikumos Nr. 231 "Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem", kas ļauj īstenot studējošo kreditēšanu vidējā termiņa budžetā šim mērķim paredzētajā apmērā.”  Izglītības un zinātnes ministrija izvērtēja vairākas iespējas ieviest ierobežojumus: 1) studiju kredīta summas ierobežojumu uz orientējoši 6 000 *euro*, taču šīs risinājums ierobežotu studiju pieejamību veselības aprūpes un inženierzinātņu jomās, kurās jau ir vērojams un pēc darba tirgus prognozēm arī vidējā un ilgtermiņā gaidāms specialistu trūkums; šāda rīcība būtu pretrunā ar augstākās izglītības politikas plānošanas dokumentiem un tautsaimniecības vajadzībām; 2) ieviest kādus kritērijus un ierobežojumus sociālo zinātņu studiju programmās. Tajās vislielākais īpatsvars no studējošiem, 85%, studē par maksu un attiecīgi ir vērojams studiju kredītu pieprasījums. Taču jāņem vērā, ka potenciālie ierobežojumi var būt ieviešami tikai pamatojoties uz objektīviem kritērijiem, kā arī tādā veidā, kas nerada nesamērīgu administratīvo slogu. Kreditēšana notiek uz automatizētas datu apmaiņas pamata - kredītiestādes IT rīks izgūst informāciju no Valsts izglītības informācijas sistēmas un šī automatizēta datu apguve rezultējas ar ziņu vai pieteicējs atbilst normatīvajā regulējumā noteiktām prasībām. Izglītības un zinātnes ministrija apsvēra kopsakarībā ar jauno studiju virzienu akreditācijas ciklu ieviest populārākam studiju virzienam "Vadība, administrēšana un nekustamo īpašumu pārvaldība" kritēriju, ka valsts garantē kredītus tikai tām studiju programmām, kas akreditācijā saņēma novērtējumu “labi” un “izcili”. Taču pēc Saeimas iniciatīvas Augstskolu likumā noteiktais šī studiju virziena akreditācijas termiņš tika pagarināts no 2020. gada 30. jūnija līdz 2020. gada 31. decembrim. Līdz tam faktiski neeksistē kritēriji, kas ļautu kādā veidā ieviest objektīvus ierobežojumus. Pēc šī studiju virziena akreditācijas rezultātiem jāņem vērā, ka ir nepieciešams vismaz pusgads, lai izveidotu automatizētu datu apmaiņu par jauno kritēriju. Pie tam lielāka daļa studiju programmu var tikt novērtēta uz “labi” un tad šīs kritērijs nesamazinās pieprasījumu pēc valsts garantētiem kredītiem pietiekošā apmērā. Kā arī ir nepieciešami grozījumi Augstskolu likumā.  Kopumā Izglītības un zinātnes ministrija vērtē ierobežojumu ieviešanu neviennozīmīgi, jo absolventu monitoringa rezultātā iegūtie Valsts ieņēmumu dienesta dati demonstrē, ka jau pirmajos divos gados pēc absolvēšanas nodokļu maksātāji ar augstāko izglītību pelna vidēji par 30% vairāk nekā vidēji valstī, attiecīgi iemaksā vairāk nodokļu un tiem ir mazāk nepieciešami sociālie pabalsti. Kā arī ēnu ekonomikai vairāk pakļauti darba ņēmēji ar zemāku kvalifikāciju, kam ir mazākas iespējas izvēlēties darba devēju.  Ziemeļeiropas reģionā valstis pārsvarā nodrošina bezmaksas augstāko izglītību ar dažādiem nosacījumiem (studijas vietējā valodā, pilna laika klātiene u.c.), kas ietver lielāko daļu no studējošiem. T.s. anglosakšu sistēmās, piemēram, Lielbritānijā, visi studējošie veic ievērojamu līdzmaksājumu par studijām, taču attiecīgi 92% no tiem izmanto valsts nodrošinātu aizdevumu uz labvēlīgiem nosacījumiem. Ierobežojot valsts garantēto kredītu pieejamību, Latvija ierobežos augstākās izglītības pieejamību gan vienā, gan otrā veidā. Izglītības un zinātnes ministrijas skatījumā būtu jāveicina pieejamība ar dažādiem instrumentiem, tai skaitā valsts garantētiem kredītiem.  Katrā ziņā 2021. gada rudens ir periods, kad darba tirgus joprojām atrodas pandēmijas izraisīto ierobežojumu ietekmē. Studējošiem ir ierobežotas iespējas strādāt, ir ietekmēta ģimeņu finansiālā situācija.  Līdz ar to papildus finansējums 2021. gada rudens semestrim nodrošinās augstākās izglītības pieejamību, ņemot vērā ieilgušās ārkārtas situācijas un pandēmijas sekas.  Kļūstot pieejamai informācijai vismaz par pirmā pilnā mācību gada tendencēm, ir iespējams izvērtēt un pieņemt lēmumus par turpmāko rīcību vidējā termiņā.  Atbilstoši 2020. gada 17. novembra Ministru kabineta sēdē nolemtajam (prot. Nr. 73 42. §) likumā “Par valsts budžetu 2021. gadam” plānotais finansējums riska segumam var tikt samazināts, pārdalot to procentu izdevumu segšanai saistībā ar 2020. gada novembrī atbalstīto finansējuma palielinājumu studiju un studējošo kreditēšanai.  Taču ministrija izvērtēja faktisko kopējo procentu izdevumu izpildi budžeta apakšprogrammā 03.04.00 “Studiju un studējošo kreditēšana” un secināja, ka 2021. gadā šāda pārdale nebūs nepieciešama un likumā “Par valsts budžetu 2021. gadam” plānotais finansējums riska segumam netiks samazināts.  Vai šāda pārdale būs nepieciešama 2022. gadā ministrija izvērtēs atkarībā no 2022. gada procentu izdevumu izpildes dinamikas gan par t.s. veco, gan par jauno kredītportfeli un saskaņā ar savstarpējo līgumu informēs par to finanšu attīstības institūciju “Altum” līdz 2022. gada 1. jūlijam.  Pašlaik aprēķini neietver riska seguma samazinājumu 2022. un 2023.gadā. Par papildus finansējumu 2022.- 2024. gadam ministrija iesniedza prioritāro pasākumu un šīs jautājums tiks lemts, veidojot likumprojektu “Par valsts budžetu 2022.gadam” un likumprojektu “Par vidējā termiņa budžeta ietvaru 2022., 2023. un 2024. gadam”.  2020. gada rudens semestrī kredītus izsniedza 2,689 milj. *euro* apmērā. Pirmā mācību gada laikā ir radušās izmaņas- daļai no kredītņēmējiem dažādu iemeslu dēļ vairs nav nepieciešama kredītu izsniegšana pilnā apjomā. No tā ir izveidojusies riska seguma līdzekļu ekonomija 0.634 milj. euro apmērā.  Atbilstoši pirmā mācību gada statistikai ~ 10% studentu pārtrauc izmantot kredītus pirmajā studiju gadā (turpina studijas budžeta grupā, absolvē vai pārtrauc studijas, dodas akadēmiskajā atvaļinājumā), līdz ar to vidējā kredīta summa neraksturo pieprasījumu pēc kredītiem. 2020. gada rudens semestrī tika noslēgti 2 788 kredītu līgumi, bet papildus finansējums ļaus noslēgt līgumus par 20% lielākā apjomā.  Līdz ar to 2021. gada rudens semestrī jaunu kredītu izsniegšanai (kredīti, kas piešķirti 2021. gada rudens semestrī) pieejams finansējums ir 2 milj. euro no programmai 2021. gadā piešķirtā finansējuma, kā arī līdzekļu ekonomija 0.634 milj. euro, kas ļauj piešķirt un izsniegt kredītus 2020. gada rudens semestra apjomā.  Papildus finansējums ir nepieciešams, ņemot vērā plānoto studijas maksas pieaugumu (7%), par ko paziņojusi Latvijas Universitāte, kuras studējošie visvairāk slēdz kredītlīgumus, kā arī ~20% paredzēti pieprasījuma pieaugumam, ja arī 2021. gadā palielināsies pieprasījums Covid-19 seku dēļ uz studentu un studentu vecāku ienākumiem.  Ar 154 tūkst. euro riska segumu var izsniegt kredītus 684 tūkst. euro apjomā vienā rudens semestrī vai visā mācību ciklā, kas ir vidēji 85 tūkst. euro semestrī (8 semestri). Riska segums 154 tūkst. euro ir paredzēts, lai (tikai) 2021. gadā izmaksātu papildus kredītus saskaņā ar iespējamo paaugstināto pieprasījumu. Par finansējumu, kas būtu nepieciešams 2022. gadā un turpmāk, ministrija ir iesniegusi prioritāro pasākumu. Ja 2022. – 2024. gados netiks piešķirts papildus finansējums, samazināsies turpmākajos gados pieejamais finansējums kredītu izsniegšanai un tādā gadījumā ministrijai būs jāievieš ierobežojumi kredītu pieejamībai.  Vienlaicīgi, 2021. gada oktobrī, kad būs noslēgusies imatrikulācija, tiks izvērtēta ekonomija, kas ir novirzāma turpmāko gadu kredītu garantēšanai. Pastāv varbūtība, ka turpmākajos gados pieprasījums samazināsies demogrāfijas ietekmes dēļ, kā arī mazinoties Covid- 19 ietekmei uz studējošo nodarbinātības iespējām. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 658 013 | 0 | 4 056 815 | 0 | 4 505 490 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 658 013 | 0 | 4 056 815 | 0 | 4 505 490 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 |  | 0 | 0 | 0 | 0 |
| 2. Budžeta izdevumi | 2 105 925 | 163 900 | 2 886 368 | 27 360 | 3 335 043 | 27 360 | 0 |
| 2.1. valsts pamatbudžets | 2 105 925 | 163 900 | 2 886 368 | 27 360 | 3 335 043 | 27 360 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -1 552 088 | -163 900 | -1 170 447 | -27 360 | -1 170 447 | -27 360 | 0 |
| 3.1. valsts pamatbudžets | -1 552 088 | -163 900 | -1 170 447 | -27 360 | -1 170 447 | -27 360 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +163 900 | 0 | +27 360 | 0 | +27 360 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts paredz no budžeta resora “74. Gadskārtējā valsts budžeta izpildes procesā pārdalāmais finansējums” programmas 11.00.00 “Demogrāfijas pasākumi” piešķirt Izglītības un zinātnes ministrijai  163 900 *euro*, lai nodrošinātu papildus finansējumu valsts garantēto studiju un studējošo kredītu pieejamībai  Aprēķiniem tika izmantots pieņēmums, ka studiju maksa var pieaugt par 7%, saskaņā ar Latvijas Universitātes paziņoto studiju maksas pieaugumu. Lielākais studiju kredītu līgumu skaits ir noslēgts studijām Latvijas Universitātē.  Papildus nepieciešamais finansējums 2021.gadam 163 900 *euro*, tai skaitā 154 780 *euro* riska segumam, ko administrē valsts finanšu attīstības institūcija “Altum” un 9 120 *euro* procentu izdevumiem normatīvajā regulējumā paredzētajos gadījumos  Procentu izdevumi 27 360 *euro* 2022.g. un turpmākajiem gadiem ir sedzami Izglītības un zinātnes ministrijas budžeta ietvaros ar pārdali no budžeta apakšprogrammas 03.05.00 “Snieguma finansējums augstskolu stratēģisko mērķu īstenošanai”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav. | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Projekts šo jomu neskar. | | | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nav ietekmes uz pārvaldes funkcijām un institucionālo struktūru un institūcijas cilvēkresursiem. Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav |

Izglītības un zinātnes ministre A. Muižniece

Vīza:

Valsts sekretāra vietnieks –

Sporta departamenta direktors

valsts sekretāra pienākumu izpildītājs E. Severs

Laipniece 67047843

[diana.laipniece@izm.gov.lv](mailto:diana.laipniece@izm.gov.lv)